Klein Wini is ’n “ouderwetse” kind en gaan op vyf skool toe, waar sy die meeste van teken hou. Sy wens sy was so mooi soos Marlene Dumas, wat in dieselfde skool was. Maar sy het rooi vlegsels en sproete soos Pippie Langkous. Sy praat te veel en noem ’n ding by die naam. Sy het ’n hart vir hoenders. Sommige stories is oor mense wat sy raakgesien of verbeel het.
Lesers wat nadink oor die lewe en ander mense, liefhebbers van ’n heerlike storie, sonder omhaal vertel, sowel as mense wat hunker na die verlede, maar nie toe-oë en wrewelrig deur die hede gaan nie, sal by Die dag toe ons Krismis gaan soek het aanklank vind.